魯穆

魯穆（），字希文，浙江天台縣人。明朝官員，同進士出身。

生平
魯穆為永樂四年（1406年）丙戌科三甲第一百一十九名進士，除福建道監察御史，以敢言著稱。升福建按察司僉事。

正統年間，升任右僉都御史。為官清廉，家無余產，有子魯崇志《明英宗睿皇帝實錄·卷之三十一》：正統二年六月戊辰 行在都察院右僉都御史魯穆卒。穆，字希文，浙江天台縣人。永樂丙戌進士，拜福建道監察御史。執法無私時 太宗巡幸北京，仁宗監國，穆屢上封事，以敢言稱。升福建按察司僉事。瘞露骸之無後毀淫祠之不經者。泉州進士調官廣西，富民林肆慕其妻少美，乃鴆殺其夫而納之，其族人訴於官，所司俱通肆胳，反罪訴者。穆廉得其情，遂正肆罪富民。周允文無後，以侄繼之，晚而妾生子，因析資與侄以子及產托之。周死，侄謬言子非叔出逐之。妾訴其故，穆乃密處其子於群兒中，歷試諸父老，咸指是兒。狀類周遂歸其產。其餘理冤繩奸多類此。民因目之曰「魯鐵面」。正統改元，膺大臣薦授都察院右僉都御史命往捕蝗於大名諸郡還京以疾卒遣官諭祭給舟歸其喪穆為人剛方廉介始終不渝歷仕中外二十年，被服如寒士。卒之日，殆無以為斂。同朝卿士咸賻助之。穆初被薦入院，工部尚書吳中見其蕭然，助以器用，穆悉卻之。及卒，中複具棺衾斂焉。以穆之行可重也。子崇志，為吏科給事中，升南京太僕寺少卿。。

 延伸阅读 


参考文献

Category:明朝監察御史
Category:明朝僉都御史
Category:台州人
M